open-index/open-wikipedia-markdown huggingface dataset:
Material Girls

***Material Girls*** inggih punika filem kumedhi saking Amérikah Sarékat ingkang dipundamel déning Patriot Pictures lan Maverick Films ing taun 2006. Filem punika dipunsutradarani Martha Coolidge, dhedhasar skénario anggitanipun John Quaintance, Jessica O'Toole, lan Amy Rardin, dipunangkat saking novèl anggitanipun Jane Austen, dibabar taun 1811 asesirah *Sense and Sensibility*, kanthi mundhut latar cariyos wonten Los Angeles. Ingkang maragani filem punika antawisipun Hilary, Haylie Duff, Anjelica Huston, Lukas Haas, Maria Conchita Alonzo, lan Brent Spiner.

## Ingkang maragani 
* Hilary Duff-Tanzania "Tanzie" Marchetta
* Haylie Duff-Ava Marchetta
* Anjelica Huston-Fabiella Du Mont
* Luksebagai Haas-Henry
* María Conchita Alonso-Inez
* Brent Spiner-Tommy
* Faith Prince-Pam
* Marcus Coloma-Rick
* Obba Babatundé-Craig
* Reagan Dale Neis-Jaden
* Ty Hodges-Etienne
* Colleen Camp-Charlene
* Philip Casnoff-Victor Marchetta
* Tanya Alexander-LaPorscha
* Dot Jones-Butch Brenda
* Cheyenne Haynes lan Andrea Ramirez-rayinipun Inez
* Brandon Beemer-Mick Rionn
* Joel Madden lan Benji Madden-petugas Valet palsu
* Joanne Baron-Gretchen

## Latar wingking 
Surya 31 Maret 2006, AndPop.com nglaporaken bilih Lukas Haas mboten ngajeng-ajeng filem punika badhé kababar. Pratélan punika dipunngendikakaken nalika 5 April ing artikel ingkang dipunmot wonten *The Ryersonian*. Haas tuhu getun dhumateng filem punika. Piyambakipun sampun ngupados nyadé filem punika kawit dangu, nanging mboten pikantuk kasil. Surya 6 April, Box Office Mojo ngedalaken pawartos bilih MGM badhé numbas hak pangeduman *Material Girls* lan badhé mbabar ing surya 25 Agustus (dipunlih surya 18 Agustus). Ing surya 2 Mèi, *Martha Coolidge* nglaporaken bilih filem punika badhé dipunputer wonten 2,000 gedhong biyoskup.

*Material Girls* pungkasanipun dipunbabar sesarengan lumantar sèwu gangsal atus gedhong biyoskup ing Amérikah Sarékat, lan nglenggahi wonten urutan kaping sanga, nalika pambabaran Setu ndalu, miturut cathetan saking box office, kanthi kasil ngempalaken arta US$4.62 yuta salaminipun tigang dinten pambabaran. DVD *Material Girls* dipunbabar ing surya 12 Dhésèmber 2006 wonten Amérikah Sarékat déning 20th Century Fox ing sangandhapipun MGM Home Entertainment. Filem punika ngandhut kalih piringan DVD ingkang nyuguhaken music video Hilary Duff "Play with Fire". Ing Inggris, filem punika kababar surya 2 Maret 2007. Wondéné gunggung arta ingkang katampi inggih punika $16,847,695.

Éwasemanten, filem punika mboten patos dipunremeni kaliyan para pamirsa lan juru kritik, kados ingkang kalaporaken déning Rotten Tomatoes ingkang nyebataken bilih *Material Girls* namung pikantuk biji 46 saking 100, saèstu nguciwani salaminipun dasawarsa 2000-an, kanthi prosèntase pandhemen 4%, lan 17% déning Metacritic.

## Rujukan 
## Pranala njawi 
* 
* Official trailer 
* 
* 
* 
*
Alberthiene Endah

**Rr. Alberthiene Endah Kusumawardhani Sutoyo** (), utawi langkung kawentar kanthi asma **Alberthiene Endah**, inggih punika salah satunggalipun sastrawan lan juru warta saking Indonesia. Piyambakipun sampun kathah nyerat biografi para tokoh antawisipun Krisdayanti lan Chrisye. Sarampungipun saking sekolah menengah atas, piyambakipun nerasaken wonten Jurusan Sastra Belanda, Universitas Indonesia. Alberthiene Endah nyambut damel kaping pisan wonten ing kalawarta *Hidup* ing taun 1993.

## Pakaryan 
## Cathetan 
* Piyambakipun mboten ngakeni taun pinten kalairaken, nanging Titik Kurniasari wonten artikel "Alberthiene Endah: Life, She wrote" (*The Jakarta Post*) ngéntha-éntha bilih yuswanipun 30-an (dumugi Novèmber 2009).

## Rujukan
Aftermath (film 2017)

***Aftermath*** (sadèrèngipun ngagem sesirah ***478***) inggih punika filem sandhiwara thriller saking Amérikah Sarékat ingkang kadamel taun 2017. Filem punika dipunsutradarani Elliott Lester, dhedhasar skénario anggitanipun Javier Gullón. Filem punika dipunangkat saking lelakon sajatosipun kacilakan montor mabur Überlingen lan raja pati ingkang dumados salajengipun tumrap juru kendhali lalu-lintas udara Peter Nielsen ing Skyguide déning arsitèk Russian, Vitaly Kaloyev, ingkang nyuwun tanggel jawab dhumateng Nielsen awit saking pejahipun sémah lan kalih putranipun salebetipun kacilakan punika.

Ingkang maragani filem punika antawisipun Arnold Schwarzenegger, Scoot McNairy, Maggie Grace, lan Martin Donovan. *Aftermath* dipunbabar kanggé sagung pamirsa ing surya 7 April 2017 déning Lionsgate Premiere.

## Ringkesan 
Roman punika satunggaling priya ingkang kicalan sémah lan putranipun awit saking kacilakan montor mabur. Kacilakan punika dumados nalika para juru kendhali lalu-lintas udara, Jake Bonanos saweg ngayahi jejibahan. Roman gadhah pamanggih bilih juru kendhali lalu-lintas punika ingkang lepat, lan mboten marengaken késah. Piyambakipun nyuwun tanggel jawab awit saking kacilakan punika.

## Ingkang maragani 
* Arnold Schwarzenegger
* Scoot McNairy
* Maggie Grace
* Martin Donovan
* Hannah Ware
* Mariana Klaveno
* Kevin Zegers
* Larry Sullivan

## Latar wingking 
Ing surya 23 Juni 2015 wonten pawartos bilih Arnold Schwarzenegger badhé maragani filem sandhiwara thriller ingkang skénarionipun kaanggit déning Gullón kanthi sesirah *478*, lan dipundamel déning Protozoa Pictures, kagunganipun Darren Aronofsky. Ing surya 4 Novèmber 2015, Emmett/Furla/Oasis Films (EFOF) sumadya nanggel jawab sedaya wragad filem punika sesarengan Protozoa, lan Elliott Lester kajibah minangka sutradara. Lionsgate Premiere badhé mbabar filem punika mligi kanggé pamirsa Amérikah Sarékat, ingkang kadamel déning Aronofsky kagunganipun Protozoa, Scott Franklin lan Eric Watson, sarta EFOF kagunganipun Randall Emmett lan George Furla, sesarengan Peter Dealbert. Ing surya 24 Désèmber 2015, Mariana Klaveno katetepaken maragani filem punika minangka Eve Sanders. Viktor ingkang nandang kasusahan dipunparagani Arnold Schwarzenegger.

### Pamundhutan gambar 
Pamundhutan gambar utama filem punika dipunwiwiti surya 14 Désèmber 2015, ing Columbus, Ohio, sinaosa sadèrèngipun sampun katetepaken badhé dipuncakaken surya 6 Désèmber. Ing wulan Januari 2016, pandhamelan sampun jangkep.

## Rujukan 
## Pranala njawi 
*
Beno Siang Pamungkas

**Beno Siang Pamungkas** (lair di Kabupatèn Bojonegoro, Jawa Timur 1968; yuswa  taun) inggih punika salah satunggalipun sastrawan saking Indonesia. Namanipun misuwur lumantar pakaryanipun awujud carita cekak lan geguritan ingkang dipunmot wonten sawenèh ariwarta lan buku kempalan geguritan. Piyambakipun punika kalebet salah satunggalipun sastrawan ingkang ndhèrèk mandhégani wontenipun revitalisasi sastra pedalaman sesarengan kaliyan Sosiawan Leak, Wijang Wharek, Triyanto Triwikromo, lan Kusprihyanto Namma, ingkang dipun-cakaken ing dasawarsa 1990-an. Kajawi nyerat karya sastra, Beno Siang Pamungkas nelatèni padamelanipun minangka juru warta lan kapracaya dados koordhinator tlatah (korda) wonten MNC tlatah Jawa Tengah. Sesarengan kaliyan sastrawan Timur Sinar Suprabana, piyambakipun naté mbabar kalih buku kempalan geguritan inggih punika *Gobang Semarang* lan *Menyelam Dalam*.

## Latar wingking 
Beno Siang Pamungkas lair ing Kabupatèn Bojonegoro, Jawa Wétan taun 1968. Ngrampungaken pawiyatan luhur wonten Universitas Negeri Semarang. Ing kalodhangan kejawi kuliyah, Beno ugi nglampahi kiprah ing babagan kasusastran lan téater. Piyambakipun naté dipunpracaya dados juru paraga baku spérang pagelaran téater, antawisipun minangka Julini wonten judhul *Opera Kecoa* anggitanipun Arifin C. Noor sesarengan kaliyan Teater SS IKIP Semarang, wonten Auditorium IKIP Semarang, minangka Borok wonten lakon *Umang-umang atawa Orkes Madun II* anggitanipun Arifin C. Noor sesarengan kaliyan Teater Dhome ing Auditorium Radio Republik Indonesia Semarang. Beno ugi pangémunah Teater Embrio ing Jurusan Pendidikan Biologi. Kajawi punika, Beno Siang Pamungkas ugi asring nyengkuyung kagiyatan kasusastran awujud wawan rembag lan pagelaran, kalebet nyerat karya sastra awujud geguritan lan carita cekak ingkang dipunmot ing sawenèh ariwarta lan buku kempalan geguritan. Ing taun 1996, sesarengan Sosiawan Leak, Wijang Wharek, Triyanto Triwikromo, lan Kusprihyanto Namma Beno ndhèrèk mandhégani wontenipun revitalisasi sastra pedalaman ingkang ngupados karya sastra saget kababar utawi kagelar wonten ing tlatah-tlatah lan ngéndhani supados Jakarta mligi namung dipundadosaken pusatipun kasusastran.

## Pakaryan 
* Sajak Sampah Gerinda Baja
* Gobang Semarang
* Menyelam Dalam
* Ensiklopedi Kesedihan

## Padamelan 
* Pewarta di ariwarta sore *Wawasan*
* Pewarta di Televisi Pendidikan Indonesia
* Koordinator Daerah MNC untuk tlatah Jawa Tengah.

## Ugi pirsani 
* Sosiawan Leak
* Wijang Wharek
* Triyanto Triwikromo
* Kusprihyanto Namma

## Rujukan
Murtidjono

**K.R.T. Martinus Joseph Murtidjono** utawi langkung misuwur kanthi asma **Murtidjono** () inggih punika salah satunggalipun sastrawan lan budayawan saking Indonésia. Murtidjono kalebet salah satunggalipun tokoh ingkang mandhégani ngadegipun Taman Budaya Jawa Tengah, ingkang salajengipun dados pangarsa wonten mriku selangkung taun. Sesarengan Halim HD, Arief Budiman, lan Ariel Heryanto, piyambakipun mandhégani wontenipun adicara Sastra Kontekstual ingkang dipun-cakaken ing Monumen Pers Nasional, Kutha Surakarta surya 28 dumugi 29 Oktober 1984. Adicara punika ngasilaken satunggalipun buku sesirah *Perdebatan Sastra Kontekstual*.

## Latar wingking 
Murtidjono lair ing Kutha Salatiga, Jawi Tengah surya 10 Juli 1951, nanging nglampahi gesang wonten Kutha Surakarta, awit taksih setengah taun. Piyambakipun punika putra saking Sri Hunon lan Murdiyo Djungkung, tokoh Tentara Pelajar rikala samanten. Murtidjono nglampahi pendhidhikan dhasar lan manengah ing Surakarta, lajeng nerasaken kuliyah ing Fakultas Filsafat, Universitas Gajah Mada Yogyakarta. Taun 1982, piyambakipun sesémahan kaliyan Ningsri Sadiarti, lan dipunparingi putra tiga. Murtidjono miwiti padamelanipun saking 3A punggawa nagari sipil (PNS) taun 1979 ing Akademi Seni Karawitan Indonesia minangka dhosèn Filsafat Seni, lan mungkasi kanthi golongan 4A minangka Kepala Taman Budaya Jawa Tengah ing Surakarta. Awit saking katrésnanipun dhumateng seni, pamikiran, lan pangabektènipun, taun 1994 Murtidjono nampi gelar kebangsawanan saking Sri Susuhunan Pakubuwono XIII kanthi asma Kanjeng Raden Tumenggung Sujonopuro. Murtidjono sampun nglairaken pakaryan sastra antawisipun buku kempalan geguritan *Umpatan-Tuyul*, *Cermin Buram*, sesarengan Sosiawan Leak, lan satunggal album lagu asesirah *Rock Gaek*.

## Tilar donya 
Murtidjono tilar donya surya 3 Januari 2012 ing Griya Sakit Dr. Sardjito, Yogyakarta awit saking nandhang sakit leukimia. Sadèrèngipun kasarèkaken, jasadipun dipunsemayamaken wonten tigang panggènan inggih punika ing griyanipun, Taman Budaya Jawa Tengah, lan gréja ingkang ndhèrèkaken lumantar misa requiem. Minangka pakurmatan tumrap lelabetanipun Murtidjono, atusan panggurit saking sapérang kutha ing Indonesia makempal lan nggelar adicara pambabaran buku kempalan geguritan *Requiem bagi Rocker*, 21 April 2012.

## Ugi pirsani 
* Halim HD
* Sosiawan Leak

## Rujukan
S. Prasetyo Utomo

**Dr. S. Prasetyo Utomo** () inggih punika salah satunggalipun sastrawan saking Indonésia. Piyambakipun ugi kacathet minangka dhosèn ing Universitas PGRI Semarang. Namanipun misuwur lumantar pakaryanipun awujud carita cekak, geguritan, lan éséi sastra ingkang dipunmot ing sawenèh ariwarta. Prasetyo Utomo kalebet salah satunggalipun sastrawan ingkang nyengkuyung adicara Sastra kontekstual ing Kutha Surakarta, sesarengan Eko Tunas, Murtidjono, Ariel Heryanto, Halim HD, Arief Budiman, lan sanèsipun, dasawarsa 1980-an. Awit saking kaprigelanipun, Prasetyo Utomo naté nampi bebungah awujud Anugerah Kabudayan 2007 saking Departemen Kabudayan lan Pariwisata lumantar carita cekak anggitanipun, *Cermin Jiwa*, ingkang dipunmot déning ariwarta *Kompas*, 12 Mèi 2007. Salajengipun, Badan Pambinaan lan Pangembangan Basa, Kementrian Pendhidhikan lan Kabudayan ugi maringi bebungah Acara Sastra taun 2015. Taun 2008, 2009, lan 2010, piyambakipun nampèni bebungah saking ariwarta *Kompas*, awit pakaryanipun mlebet wonten *Cerpen Pilihan Kompas*.

## Latar wingking 
Prasetyo Utomo lair ing Yogyakarta, surya 7 Januari 1961. Sarampungipun saking Universitas Negeri Semarang, piyambakipun miwiti pedamelan ing Universitas PGRI Semarang. Awit taun 1983, piyambakipun sampun miwiti pakaryanipun awujud carita cekak, geguritan, novèl, lan artikel ingkang dipunmot ing ariwarta lan kalawarta antawisipun *Horison, Kompas, Jawa Pos, Suara Pembaruan, Republika, Koran Tempo, Media Indonesia, Bisnis Indonesia, Nova, Seputar Indonesia, Suara Karya, Mutiara, Pelita, Jayakarta,* lan *Ariwarta Noor*.

## Pakaryan 
* Perdebatan Sastra Kontekstual (kempalan esei, 1985)
* Antologi Puisi Jawa Tengah (kempalan geguritan, 1994)
* Serayu (kempalan geguritan,1995)
* Ritus (kempalan carita cekak,1995)
* Lawang Sewoe (kempalan geguritan,1996)
* Sesudah Layar Turun (kempalan geguritan1996)
* Jentera Terkasa (kempalan geguritan1998)
* Horison Sastra Indonesia 2 Kitab Cerpen (2002)
* Cerita-cerita Pengantin (antologi carkak, 2004)
* Bidadari Sigar Rasa (kempalan carita cekak, 2005)
* Forum Sastra Indonesia Hari Ini: Jawa Tengah (2010).
* Bidadari Meniti Pelangi (novèl, Penerbit Buku Kompas, 2005)
* Tangis Rembulan di Hutan Berkabut (novèl, HO Publishing, 2009)
* Jogèd Dua Wajah

## Rujukan
Adi Winarso

**Kolonel Laut (Purn.) H. , S.Sos.** () inggih punika Wali Kutha Tegal ingkang mengku wonten kala mangsa 1999 dumugi 2004 lan 2004 dumugi 2009, nggantos H.M. Zakir.

## Latar wingking 
Adi Winarso lair ing Désa Panggang Kabupatèn Jepara, Jawa Tengah, surya 11 Dhésèmber 1950. Kawit yuswa tigang taun sampun ngalih wonten Kutha Tegal awit saking tiyang sepuhipun ngayahi jejibahan minangka guru ing SMPN 1 Kutha Tegal. Sarampungipun saking SMA 1 Tegal,  nerasaken pawiyatan wonten Akademi Angkatan Laut Surabaya. Taun 1999, nalika mangsa reformasi, piyambakipun dipunsuwun supados nglenggahi minangka wali kutha lumantar pamilihan ingkang dipuncakaken déning Dewan Perwakilan Rrakyat Daerah Kutha Tegal, lan mengkoni ing kala mangsa 2004 dumugi 2009 lan 2004 dumugi 2009. Nalika ngayahi jejibahan minangka pangarsa kutha, Kota Tegal ingkang alit punika, alon-alon wonten éwah-éwahan. Kacathet wonten sekawan sasana blanja énggal kabangun, antawisipun Dinasty, Dedy Jaya Plaza, Pasific Mall, lan Rita Supermall. Pranatan ingkang dipuntrapaken inggih punika adamel gampil urusan *birokrasi* saperlu saget ngrawuhaken para investor mbikak usahanipun wonten Kutha Tegal, ndandosi pasar tradhisional kanthi jagrag *semi-modhèren*, lan ngalihaken terminal indhuk Kutha Tegal supados ngirangi kasemrawutan margi. Kajawi saking punika, lumantar program "Tegal Laka-laka",  ugi kasil ndadosaken dalan Ahmad Yani minangka Malioboro-nipun Kutha Tegal ingkang ngregengaken sektor riil kanthi dipunsengkuyung para pedagang alit.

Ing babagan lingkungan hidup, lumantar moto *Tegal Keminclong Moncer Kotane*,  menyulap kawasan kumuh menjadi ruwang terbuka hijau. Ing babagan pariwisata,  nilar warisan awujud Monumen Bahari ingkang dumunung wonten Pantai Alam Indah. Sedaya piranti perang ingkang kapasang wonten mriku dipunparingi déning TNI Angkatan Laut ingkang naté diginakaken ing mangsa perang kamardhikan. Monumen punika dipunkepyakaken ing surya 20 Dhésèmber 2008, kairing déning Kepala Staf TNI Angkatan Laut (KSAL), Laksamana TNI Tedjo Edhy Purdijatno SH, lan Wakil Gubernur Jawa Tengah, Dra. Rustriningsih, M.Si.

## Kick AW 
Sadèrèngipun lèngsèr saking palenggahanipun minangka wali kutha, Adi Winarso pikantuk pakurmatan saking masarakat Kutha Tegal. Ingkang kapisan, awujud pambabaran buku asesirah *Kesan Pergaulan Bersama Adi Winarso*, ngandhut puluhan seratan saking sapérang tokoh Tegal ingkang naté sesrawungan kaliyan Adi Winarso. Buku punika dibabar déning Akademi Kebudayaan Tegal landipunbesut déning Joshua Igho, Wijanarto, Atmo Tan Sidik, lan Enthieh Mudakir. Ingkang kaping pindho, piyambakipun nampi bebungah awujud adicara kanthi tajuk *Kick AW* ingkang dipun-cakaken déning Ahmad Firdaus (salah satunggalipun anggota DPRD Kutha Tegal) sesarengan Joshua Igho. Adicara punika dipunsuguhaken mèmper kaliyan Kick Andy ingkang dipun-giyaraken wonten Metro TV, ngandhut pitakenan-pitakenan "nakal" lan geguyonan ingkang ndadosaken suasana sansaya regeng.

## Ugi pirsani 
* Kutha Tegal
* Monumen Bahari
* Ikmal Jaya
* Joshua Igho

## Rujukan
The Air Mail

***The Air Mail*** inggih punika filem bisu saking Amérikah Sarékat ingkang dipundamel déning Famous Players-Lasky taun 1925.  Filem punika dipunsutradarani Irvin Willat, dhedhasar skénario anggitanipun James Shelley Hamilton, dipunangkat saking pamikiranipun Byron Morgan, kanthi mundhut latar cariyos ing Death Valley National Park lan "kutha memedi" Rhyolite, Nevada. Ingkang maragani filem punika antawisipun Warner Baxter, Billie Dove, lan Douglas Fairbanks, Jr.. Paramount Pictures mbabar filem punika kanggé sagung pamirsa ing Amérikah Sarékat, surya 16 Maret 1925. Dumugi sapunika, filem punika, saking wolung lunthungan namung kasisih sekawan lunthungan kemawon, kasimpen ing Perpustakaan Konggrès Amérikah Sarékat. Salaminipun pendamelan filem, juru lasky misuwur ndandosi The Bottle House, salah satunggalipun yasan ingkang sampun rusak ing "kutha memedi" punika.

## Rujukan 
## Pranala njawi 
* 
* 
* *The Air Mail* at silentera.com
* lobby card 
* beautiful lobby poster for the film, rare
Little Accidents

***Little Accidents*** inggih punika filem sandhiwara saking Amérikah Sarékat ingkang dipundamel taun 2014. Filem punika dipunsutradarani sarta skénarionipun dipunserat déning Sara Colangelo, dipunangkat saking filem cekak taun 2010 kanthi sesirah ingkang sami, arahanipun ingkang naté menangi bebungah. Ingkang maragani filem punika antawisipun Elizabeth Banks, Boyd Holbrook, Chloë Sevigny, lan Josh Lucas. *Little Accidents* pikantuk pangurmatan kagiyaraken ing pahargyan Sundance Film Festival surya 22 Januari 2014 lajeng dipunbabar winatesan, ing surya 16 Januari 2015 déning Amplify.

## Ingkang maragani 
* Elizabeth Banks-Diana Doyle
* Boyd Holbrook-Amos Jenkins
* Chloë Sevigny-Kendra Briggs
* Josh Lucas-Bill Doyle Anne Carey, Jason Michael Berman, Summer Shelton, lanThomas B. Fore kacathet ngayahi minangka juru damel filem punika. Wondéné juru damel èksèkutif dipunayahi déning Mike Feuer, Todd Feuer, lan Kwesi Collisson saking dari MindSmack Productions sesarengan Chris Columbus, Eleanor Columbus, Kwesi Collisson lan Ruth Mutch.

Filem punika pikantuk pangurmatan kagiyaraken ing pahargyan Sundance Film Festival surya 22 Januari 2014. Salajengipun ugi kagiyaraken ing Dallas International Film Festival, Sundance London Festival, San Francisco International Film Festival, Little Rock Film Festival, Seattle International Film Festival, Karlovy Vary Film Festival, Hamptons International Film Festival, San Diego Film Festival, Denver International Film Festival, Vienna International Film Festival, lan Napa Valley Film Festival. Amplify salajengipun numbas hak pangeduman filem punika, lan kababar ing surya 16 Januari 2015.

## Rujukan 
## Pranala njawi 
*
Koper (filem)

***Koper*** (*The Lost Suitcase*) inggih punika filem sandhiwara saking Indonésia ingkang dipundamel taun 2006. Filem punika dipunsutradarani Richard Oh ingkang ugi ngayahi minangka panganggit skénario. Ingkang maragani filem punika antawisipun Anjasmara, Maya Hasan, lan Djenar Maesa Ayu. *Koper* dipunbabar ing surya 31 Agustus 2006.

## Ringkesan 
Ing satunggaling siyang, sagrombolan bégal mbekta mlajar koper ingkang ngandhut arta kathah sanget saking satunggalipun bank. Kadosipun, koper punika dhawah. Ing wanci dalu, Yahya (Anjasmara), salah satunggalipun pegawé andhahan, manggih koper sapinggiripun margi. Sémahipun, ugi tangganipun mracayani bilih koper punika ingkang dipunbekta déning rampok. Nanging Yahya pitados, koper punika dhawah saking montor lan kedah dipunwangsulaken.

Wontenipun koper punika adamel éwahipun pamanggih para tangga teparo. Piyambakipun sedaya sami gadhah pamikiran, temtu wonten prakawis punapa Yahya mbekta koper punika. Réncang-réncang ing kantoripun samanten ugi, dumadakan dados sumanak, kalebet pangarsanipun.

Wasana sawijing dinten, Yasmin ketaman sakit ingkang dangu naté dipunraosaken. Yasmin dumadakan ambruk. Kangmangka anggènipun nulungi kedah mbikak koper wau.

## Ingkang maragani 
* Virnie Ismail
* Arie Daginkz
* Enrico Soekarno
* Zen Hae
* Erry Isfandiari
* Eka Kurniawan
* Moammar Emka
* Barry Prima
* Niniek L. Karim
* Restu Sinaga
* Aristides Katopo
* Joko Anwar*Ferry Salim
* Vebrianto Putra
* Alberthiene Endah
* Hendrik Carolus Warella
* Butet Kertaradjasa
* Indra Herlambang

## Bebungah 
* Jogja Netpac Asian Film (Competition, 2006)
* 20th Singapore International Film Festival (Official Selection, 2007)
* Bangkok International Film Festival (Competition, 2007)
* Hong Kong Asian Film Festival (Official Selection, 2007)
* Bite the Manggo Film Festival (Official Selection, 2007)

## Rujukan
Way Back Home (film 2011)

***Way Back Home*** inggih punika filem saking Filipina ingkang kadamel taun 2011. Filem punika dipunsutradarani Jerry Lopez Sineneng, dhedhasar skénario anggitanipun Dan Bagas, Karen Ramos, lan Vanessa Valdez, nyariyosaken babagan kalih tiyang èstri mbakyu-adhi, namanipun Ana Bartolome lan Jessica Santiago ingkang kapisah kalih welas taun, lan gesang wonten kaluwargi ingkang bèntèn latar wingkingipun. Ingkang maragani filem punika antawisipun Kathryn Bernardo lan Julia Montes minangka paraga wanita utama. *Way Back Home* dipunbabar kanggé sagung pamirsa Filipina ing surya 17 Agustus 2011 déning Star Cinema.

## Latar wingking 
Ing wulan Fèbruari 2011, kawartakaken bilih kalih paraga wanita utama dipundhapuk maragani filem, inggih punika Bernardo lan Montes dipunsengkuyung déning AJ Perez lan Albie Casino. nanging surya 17 April 2011, Perez tilar donya awit saking kacilakan montor. Pungkasanipun juru paraga ingkang nggantos inggih punika Sam Concepcion. Ing wulan Juni 2011, Casino sesambetan pakaryan kaliyan proyek filem punika, nanging ing wulan Juli, piyambakipun mboten estu, lan kagantos déning Enrique Gil.

## Ingkang maragani 
* Kathryn Bernardo-Joanna Santiago / Anna Bartolome
* Julia Montes-Jessica "Jessie" Loreine Santiago
* Enrique Gil-Michael Estacio
* Sam Concepcion Ing peken kaping kalih, filem punika ngempalaken arta ₱4 yuta, kanthi gunggung ₱25.7 yuta. Filem punika namung kagiyaraken kalih peken awit saking Star Cinema ugi mbabar filem sanès, inggih punika *Wedding Tayo, Wedding Hindi.*

## Rujukan 
## Pranala njawi 
*  at the Internet Movie Database
How I Live Now (filem)

***How I Live Now*** inggih punika filem sandhiwara saking Inggris-Kanada ingkang dipundamel taun 2013. Filem punika dipunsutradarani Kevin Macdonald, dhedhasar skénario anggitanipun Tony Grisoni, Jeremy Brock, lan Penelope Skinner, dipunangkat saking novèl kanthi sesirah sami ingkang dipunbabar taun 2004 anggitanipun Meg Rosoff. Ingkang maragani filem punika antawisipun Saoirse Ronan, Tom Holland, Anna Chancellor, George MacKay, lan Corey Johnson. Filem punika kapisan dipuntepangaken nalika adicara *Special Presentation* ing pahargyan Toronto International Film Festival 2013.

## Ingkang maragani 
* Saoirse Ronan-Daisy
* George MacKay-Edmond
* Tom Holland-Isaac
* Harley Bird-Piper
* Anna Chancellor-Aunt Penn
* Corey Johnson-Consular official
* Danny McEvoy-Joe
* Darren Morfitt-the Sergeant
* Jonathan Rugman-the News Reporter
* Stella Gonet-Mrs McEvoy
* Des McAleer-Major McEvoy
* Sophie Stanton-Woman in Truck
* Nav Sidhu-Checkpoint Soldier
* Amy Dawson-Beaten Woman
* Mark Stanley-Chasing Man 1
* Paul Ronan-Chasing Man 2
* Josh Dyer-Mercenary
* Sophie Ellis-Farm Girl

## Latar wingking 
Filem punika dipundamel déning Cowboy Films (ingkang ugi ndamel filem arahanipun Kevin Macdonald sesirah *The Last King of Scotland* lan *Black Sea*), lan Passion Pictures, ingkang dipunsengkuyung déning Film4 lan BFI. Pamundhutan gambar dipunwiwiti wulan Juni 2012 ing Inggris lan Wales.

*How I Liev Now* dipunbabar sesarengan kanggé sagung pamirsa Inggris surya 4 Oktober 2013 lan 28 November 2013 kanggé Australia. Ing surya 25 Juli 2013, Magnolia Pictures numbas hak pangeduman filem punika.

Rotten Tomatoes maringi biji dhumateng filem punika 66% dhedhasar 101 saking juru kritik, kanthi rata-rata 6.3/10. Metacritic maringi biji 57 saking 100 dhedhasar 29 juru kritikus, ingkang mratélakaken bilih filem punika cekap dipunremeni.

## Rujukan 
## Pranala njawi 
* 
*
The Amazing Grace

***The Amazing Grace*** inggih punika filem sandhiwara sujarah saking Inggris-Nigeria ingkang kadamel taun 2006. Filem punika dipunsutradarani Jeta Amata, dhedhasar skénario anggitanipun Jeta Amata lan Nick Moran. Wondéné juru damel dipunayahi déning Amata lan Alicia Arce. Ingkang maragani filem punika antawisipun Joke Silva, Nick Moran, Scott Cleverdon, Mbong Odungide, Fred Amata, lan Zack Amata. Joke Silva kadhapuk dados narator ing filem punika. *The Amazing Grace* kasil mlebet ing sewelas nominasi lan menangi bebungah Achievement in Cinematography ing Africa Movie Academy Awards taun 2007.

## Ringkesan 
Filem punika nyariyosaken babagan sujarah reformasi wontenipun dol-tinuku batur tukon ing Kraton Inggris. John Newton (Nick Moran) tumuju wonten salah satunggalipun panggènan ingkang sapunika jejuluk Nigeria kanthi nitih prau, saperlu numbasi para batur tukon, nanging saestu kaget ngadhepi kawontenan ing mriku. Salajengipun John Newton dados imam Katulik ing salah satunggalipun gréja ing Anglikan.

## Ingkang maragani 
* Nick Moran-John Newton
* Joke Silva-Maria Davies
* Scott Cleverdon-Oliver
* Mbong Odungide-Ansa
* Fred Amata-Etim
* Zack Amata-Village Priest

## Rujukan 
## Pranala njawi 
*
Knock, Knock (filem)

***Knock, Knock*** inggih punika filem horor erotis saking Amérikah Sarékat ingkang kadamel taun 2015. Filem punika dipunsutradarani Eli Roth, dhedhasar skénario anggitanipun piyambakipun, sesarengan kaliyan Guillermo Amoedo lan  Nicolás López. Ingkang maragani filem punika antawisipun Keanu Reeves, Lorenza Izzo, lan Ana de Armas. *Knock, Knock* dipunbabar ing surya 9 Oktober 2015 déning Lionsgate.

## Ringkesan 
Filem punika nyariyosaken bab satunggalipun priya ingkang sampun sesémahan nemokaken kalih prawan nèm ingkang gesangipun mboten karuan, dumadakan dugi wonten griyanipun. Kawiwitan, Evan (Keanu Reeves) kedah wonten griya saperlu ngrampungaken pedamelanipun, sawatawis sémahipun kaliyan putranipun kekalih sami késah plesiran wonten pasisir. Ing salebetipun udan deres, piyambakipun mireng kori griyanipun dipundhodhog. Nalika dipunbikak, Evan sumerep kalih prawan ayu (Ana De Armas lan Lorenza Izzo) sampun ngadeg kadhemen sangajengipun kori griyanipun. Tiyang èstri kalih punika sampun teles klebes lan nyuwun dhumateng Evan supados dipunparengaken sadrema ngiyup, nggaringaken rasukan, lan ngampil telpun. Nanging pranyatanipun, tiyang èstri kalih punika gadhah niyat ingkang mboten saé, lan Evan mboten mangertos sadèrèngipun.

## Latar wingking 
Film ingkang dipunsutradarani Eli Roth lan skénarionipun kaserat sesarengan kaliyan Guilermo Amoedo lan Nicolas Lopez. Kajawi Keanu Reeves, filem ingkang kadamel déning Dragonfly Entertainment punika ugi dipunsengkuyung déning Lorenza Isso lan Ana de Armas, Ignacia Allamand, Collen Camp, lan Aaron Burns. *Knock, Knock* pikantuk pakurmatan dipuntepangaken wonten pahargyan Festival Film Sundance ing wulan Januari 2015 lan dipunbabar kanggé sagung pamirsa ing Bèlgi ing wulan Oktober 2015. Kajawi ing Bèlgi, filem punika ugi kababar ing Amérikah Sarékat ing surya 9 Oktober 2015.

Ing surya 4 April 2014, Keanu Reeves sampun kadhapuk minangka juru paraga baku ing filem punika, minangka Evan, satunggalipun priya tentrem rahayu ingkang sampun sesémahan lan patutan kalih. *Knock, Knock* punika filem *versi* pedamelan énggal saking cariyos anggitanipun Peter Traynor jejudhul *Death Game* (1977). Pedamelan filem *Knock, Knock* dipunwiwiti ing surya 14 April 2014 ing Santiago, Chile, lan rampung ing surya 11 Mèi 2014.

## Ingkang maragani 
* Keanu Reeves sebagai Evan Webber
* Lorenza Izzo sebagai Genesis
* Ana de Armas sebagai Karen Alvarado
* Aaron Burns sebagai Louis
* Colleen Camp sebagai Vivian

## Rujukan 
## Pranala njawi 
*
The City of Violence

***The City of Violence*** (; lit. "Partner" utawi "Pal") inggih punika filem saking Koréa Kidul ingkang didamel taun 2006. Filem punika dipunsutradarani Ryoo Seung-wan, dhedhasar skénario anggitanipun Kim Jung-min, Lee Won-jae, lan Ryoo Seung-wan. Ingkang maragani ing filem punika antawisipun Ryoo Seung-wan, Jung Doo-hong, lan Lee Beom-soo. Filem ingkang dangunipun 92 menit, punika kababar ing surya 25 Mèi 2006 déning CJ Entertainment. Sasampunipun pambabaran, filem punika kasil ngempalaken arta US$6,164,307 lan wragad ingkang sampun medal inggih punika US$2.7 yuta.

## Ingkang maragani 
* Ryoo Seung-wan-Seok-hwan 
* Jung Doo-hong-Tae-su 
* Lee Beom-soo-Pil-ho 
* Ahn Gil-kang-Wang-jae
* Kim Shi-hoo-young Seok-hwan
* On Joo-wan-young Tae-su
* Kim Dong-young-young Pil-ho
* Jung Woo-young Wang-jae
* Jung Suk-yong-Dong-hwan
* Kim Seo-hyung-Mi-ran
* Kim Byung-ok-Youth president
* Lee Joo-shil-Seok-hwan's mother
* Jo Deok-hyun-Boss Jo
* Kim Gi-cheon-Sal-soo
* Kim Kkot-bi-high school girl with razor blade
* Kim Su-hyeon-Seoul detective
* Im Jun-il-Team leader Im
* Lee Na-ri-Miss Bae
* Park Young-seo-young Dong-hwan 
* Park Ji-hwan-teen gang boss
* Lee Hong-pyo-Onsung area cop
* Oh Joo-hee-hanbok-wearing woman in special room 2
* Kim Hyo-sun-secretary

## Bebungah lan nominasi 
Taun 2006, filem punika pikantuk pangaji saking Chunsa Film Art Awards lumantar kategori Paraga Priya Panyengkuyung Paling Saé, ingkang katampi déning Lee Beom-soo. Bebungah sanèsipun, taun punika katampi saking Busan Film Critics Awards kanggé Kim Yeoung-cheol ing kategori Juru Sinématografi Paling Saé, lan mlebet nominasi wonten 2006 Blue Dragon Film Awards ing kategori Paraga Priya Panyengkuyung Paling Saé kanggé Lee Beom-soo. Wonten pahargyan Korean Film Awards 2006, filem punika menang ing satunggal pangaji kanggé Lee Beom-soon lumantar kategori Paraga Priya Panyengkuyung Paling Saé, lan nominasi tiga kanggé Juru Besut Filem Paling Saé (Nam Na-yeong), Juru Pranata Musik Pangiring Paling Saé (Bang Jun-seok), Juru Pranata Suwanten Paling Saé (Seo Yeong-jun lan Jo Min-ho). Wonten pahargyan 2007 Grand Bell Awards mlebet sekawan nominasi inggih punika Sutradhara Paling Saé (Ryoo Seung-wan), Juru Paraga Priya Paling Saé (Lee Beom-soo), Juru Sinématografi Paling Saé (Kim Yeong-cheol), lan Juru Besut Filem Paling Saé (Nam Na-yeong)

## Ugi pirsani 
* Pratélan pambabaran Dragon Dynasty

## Rujukan 
## Pranala njawi 
* 
* 
* 
* 
*
Oscar and Lucinda (filem)

***Oscar and Lucinda*** inggih punika filem sandhiwara romantis saking Inggris-Amérikah Sarékat-Australia ingkang dipundamel taun 1997. Filem punika dipunsutradarani Gillian Armstrong, dhedhasar skénario anggitanipun Laura Jones, dipunangkat saking novèl sesirah *Oscar and Lucinda* (1988) anggitanipun Peter Carey, ingkang naté nampèni bebungah Booker Prize. Ingkang maragani filem punika antawisipun Cate Blanchett, Ralph Fiennes, Ciarán Hinds, lan Tom Wilkinson. Surya Maret 1998, filem niki masuk nominasi dalam Academy Awards untuk kategori Best Costume Design. *Oscar and Lucinda* dirilis pada tanggal 31 Dhésèmber 1997.

## Ingkang maragani 
* Ralph Fiennes miangka Oscar Hopkins
* Cate Blanchett miangka Lucinda Leplastrier
* Ciarán Hinds miangka the Reverend Dennis Hasset
* Tom Wilkinson miangka Hugh Stratton
* Richard Roxburgh miangka Mr. Jeffries
* Clive Russell miangka Theophilius
* Bille Brown miangka Percy Smith
* Josephine Byrnes miangka Miriam Chadwick
* Barnaby Kay miangka Wardley-Fish
* Barry Otto miangka Jimmy D'Abbs
* Linda Bassett miangka Betty Stratton
* Peter Whitford miangka Mr Ahearn
* Geoffrey Rush miangka Narrator

## Latar wingking 
Pamundhutan gambar filem punika kacakaken ing Sydney Glebe, Randwick, lan New South Wales. Jejer (adhégan) ugi kapundhut wonten Hobart, Tasmania, ugi panggènan sanès ing Cornwall, kilèn-kidulipun Inggris.

Musik pangiring kanggé filem *Oscar and Lucinda* punika dipunbabar déning CBS Masterworks Records surya 9 Dhésèmber 1997 ing Australia lan Amérikah Sarékat. Wondéne juru rekam dipunayahi déning Thomas Newman lan Bruckner Orchestra, ing Paramount Scoring Stage dan The Village Recorder, Los Angeles, California surya 9 dumugi 30 Juni 1997.

## *Box office* 
*Oscar and Lucinda* kasil ngempalaken arta $1,768,946 ing box office Australia, sami kémawon kaliyan $2,458,835 ing taun 2009. Arta dipunkempalaken $4,953,510 saking Amérikah Sarékat, Australia, Inggris, lan Jerman.

*Oscar and Lucinda* nampi pangalembana saking sagung pamirsa lan juru kritik, kanthi biji 66/100 kados ingkang kacathet déning di Metacritic lan Rotten Tomatoes.

## Bebungah 
## Ugi pirsani 
* Cinema of Australia

## Rujukan 
## Pranala njawi 
* 
* 
* 
*
Stuck in Love

***Stuck in Love*** inggih punika filem sandhiwara romantis saking Amérikah Sarékat ingkang kadamel taun 2012. Filem punika dipunsutradarani Josh Boone. Piyambakipun ugi ingkang nganggit skénario. Para juru paraga ingkang kapracya maragani filem punika antawisipun Jennifer Connelly, Greg Kinnear, Lily Collins, Nat Wolff, lan Logan Lerman. *Stuck in Love* kababar winatesan ing Amérikah Sarékat ing surya 5 Juli 2013. Wondéné ing Toronto, Kanada, filem punika kababar ing surya 9 Sèptèmber 2012.

## Ingkang maragani 
* Greg Kinnear-Bill Borgens
* Jennifer Connelly-Erica
* Lily Collins-Samantha Borgens
* Logan Lerman-Lou
* Nat Wolff-Rusty Borgens
* Liana Liberato-Kate
* Stephen King-himself
* Kristen Bell-Tricia
* Spencer Breslin-Jason
* Patrick Schwarzenegger-Glen
* Rusty Joiner-Martin

## Latar wingking 
Pamundhutan gambar kanggé filem *Stuck in Love* katindakaken ing Wilmington, North Carolina kawiwitan wulan Maret 2012, mliginipun wonten tlatah Pasisir Wrightsville lan jangkep pendamelanipun ing surya 6 April 2012.

Surya 6 Maret 2012 wonten pawarta bilih Lily Collins, Logan Lerman, Liana Liberato, Nat Wolff, lan Kristen Bell sampun mratélakaken sumadya maragani filem punika. Kajawi punika, filem ugi badhé dipunsengkuyunung déning paraga cameo Stephen King, Rusty Joiner, lan Patrick Schwarzenegger. Ing wulan Novèmber, filem ingkang wiwitanipun badhé ngagem sesirah *Writers*, dipunlih dados *Stuck in Love*. Ing Australia Selandia Baru, filem punika dipunbabar kanthi sesirah *A Place For Me* déning juru dum Becker Film Group.

Sasampunipun kababar, filem punika nampi warni-warni pamanggih saking para pamirsa lan juru kritik. Rotten Tomatoes nglaporaken bilih filem punika dipunremeni déning 57% pamirsa, kanthi biji 5.9/10, dhedhasar pratélanipun 40 juru kritik.

## Musik pangiring 
Varèse Sarabande mbabar musik pangiring kanggé filem kanthi sesirah *Stuck in Love – Original Motion Picture Soundtrack* ing format digital surya 21 Mèi, format CD dipunbabar surya 21 Mèi, wondéné vinyl ing surya 11 Juni 2013. Salebetipun musik pangirim filem punika, pranata dipunpracayakaken dhumateng Mike Mogis lan Nathaniel Walcott (saking Bright Eyes), lagu énggal *At Your Door* (déning Mike Mogis lan Nathaniel Walcott dipunsengkuyung Big Harp), ''You Are Your Mother's Child* (déning Conor Oberst) lan *Somersaults in Spring'' (déning Friends of Gemini: Corina Figueroa Escamilla, Nathaniel Walcott lan Mike Mogis). Pratélan lagu pangiring jangkep kados ingkang wonten ngandhap punika:
# "Home" • Edward Sharpe and the Magnetic Zeros
# "At Your Door" • Nathaniel Walcott and Mike Mogis featuring Big Harp
# "You Are Your Mother's Child" • Conor Oberst
# "American Man" • Rio Bravo
# "Polkadot" • Like Pioneers
# "Will You Be by Me" • Wallpaper Airplanes
# "I Won't Love You Any Less" • Nat & Alex Wolff
# "Between the Bars" • Elliott Smith
# "The Calendar Hung Itself..." • Bright Eyes
# "A Mountain, a Peak" • Bill Ricchini
# "Somersaults in Spring" • Friends of Gemini
# "Beach Baby" • Bon Iver

## Rujukan 
## Pranala njawi 
* 
*
Indignation (filem)

***Indignation*** inggih punika filem sandhiwara saking Amérikah Sarékat ingkang didamel taun 2016. Filem punika dipunsutradarani James Schamus ingkang ngrangkep minangka juru damel lan panganggit skénario, dipunangkat saking Novi Sad anggitanipun Philip Roth ingkang kababar taun 2008 kanthi sesirah ingkang sami. Filem punika nyariyosaken babagan pagesangan tiyang-tiyang Ohio, ing wiwitan dasawarsa 1950-an. Wondéné para juru paraga ingkang dipunpracaya maragani filem punika antawisipun Logan Lerman, Sarah Gadon, Tracy Letts, Linda Emond, Danny Burstein, Ben Rosenfield, Pico Alexander, Philip Ettinger, lan Noah Robbins.

Filem punika kaping pisan dipuntepangaken wonten pahargyan Sundance Film Festival, surya 24 Januari 2016, lan dibabar sesarengan kanggé sagung pamirsa ing surya 29 Juli 2016, déning Roadside Attractions lan Summit Entertainment. Kaprigelanipun Lerman ing filem punika ndadosaken filemipun tambah saé lan pungkasanipun nampi pangalembana saking para pamirsa lan juru kritik, ugi mlebet nominasi wonten pahargyan Seattle Film Critics Awards lumantar kategori Paraga Priya Utama Paling Saé.

## Ingkang maragani 
* Logan Lerman-Marcus Messner
* Sarah Gadon-Olivia Hutton
* Pico Alexander-Sonny Cottler
* Danny Burstein-Max Messner
* Linda Emond-Esther Messner
* Tracy Letts-Hawes D. Caudwell
* Ben Rosenfield-Bertram Flusser
* Phillip Ettinger-Ron Foxman
* Noah Robbins-Marty Ziegler

## Latar wingking 
Wulan April 2015, Logan Lerman lan Sarah Gadon mratélakaken bilih piyambakipun sami sumadya nyengkuyung filem punika. James Schamus badhé nyutradarani filem punika, dhedhasar skénario anggitanipun piyambak, sinambi ngayahi jejibahan minangka juru damel, sesarengan Anthony Bregman lan Rodrigo Teixeira. Sawetawis, Stefanie Azpiazu, Avy Eschenasy, lan Lerman ugi nyengkuyung minangka juru damel. Ing wulan Juni 2015, Tracy Letts, Linda Emond, lan Danny Burstein medalaken pawarta bilih sami sumadya nyawiji wonten proyèk filem punika. Pandamelan punika dipunwiwiti ing surya 5 Juni 2015, ing New York City, lan jangkep ing surya 17 Juli 2015.

Filem punika, kaping pisan pikantuk pangurmatan katepangaken wonten pahargyan Sundance Film Festival, surya 24 Januari 2016. Boten dangu sasampunipun, Summit Entertainment numbas hak pangeduman filem kanggé para pamirsa ing Amérika Lèr kanthi regi $2.5 juta. Lajeng wonten pawartos bilih Roadside Attractions ugi sumadya mbiyantu dados juru dum pilmi. Pahargyan adon-adon ingkang ngrawuhaken filem punika 66th Berlin International Film Festival ing adicara The Panorama. *Indignation* kababar sesarengan ing gedhong biyoskup surya 29 Juli 2016.

*Indignation* punika panèn pangalembana saking sagung pamirsa lan juru kritik. Rotten Tomatoes nglaporaken bilih filem punika ngancik angka 82% dipunremeni, dhedhasar pratélanipun 111 juru kritik, kanthi rata-rata 7.5/10. Ing Metacritic, filem punika ngancik biji 79 saking 100, dhedhasar pambijinipun 34 juru kritik, ingkang mratandhani bilih filem punika saèstu dipunremeni.

## Rujukan 
## Pranala njawi 
* 
* 
* 
* 
*
Amazing Grace (filem 2006)

***Amazing Grace*** inggih punika filem sandhiwara biografi saking Inggris-Amérikah Sarékat ingkang kadamel taun 2006. Filem punika dipunsutradarani Michael Apted, dhedhasar skénario anggitanipun Steven Knighht, nyariyosaken babagan kampanye nglawan dol-tinumbas batur tukon ing Kraton Inggris ingkang dipunpandhégani déning William Wilberforce, ingkang tanggel jawab lairipun angger-angger batur tukon miyos Parlemen Inggris. Sesirah punika kapundhut saking hymne *Amazing Grace*. Filem punika ugi nyariyosaken lelakonipun John Newton salah satunggalipun awak kapal ingkang ngangkud para buruh, ingkang mboten dangu salajengipun sami ngalih kapracayanipun, nuwuhaken panggayuh nyerat geguritan ingkang lajeng kadadosaken minangka lagu hymne. Newton digambaraken gadhah wibawa ageng ing Wilberforce.

Filem punika, kaping pisan dipuntepangaken surya 16 Sèptèmber 2006 lumantar pahargyan Toronto International Film Festival, lajeng panggiyaran wonten Heartland Film Festival, Santa Barbara International Film Festival, lan European Film Market, sadèrèngipun kababar sesarengan kanggé sagung para pamirsa ing Amérikah Sarékat, surya 23 Fèbruari 2007, Ing wulan Januari 2006, jejer ing Gedung Parlemen kapundhut gambaripun wonten The 1743 Church kaliyan Chatham Historic Dockyard. Jejer pahargyan dhaup kapundhut ing Gréja Garsington. Sapérang papan panggènan ingkang  ugi kaginakaken antawisipun Greenwich Hospital, sapunika nyawiji kaliyan Universitas Greenwich lan saindhengipun Salisbury, Wiltshire. Jeanney Kim, sesarengan Mark Cooper dipunpracaya ngampingi juru damel utama,Terrence Malick (*The Thin Red Line*) lan Ed Pressman ing wewengkonipun Sunflower Productions, Patricia Heaton lan David Hunt kanggé FourBoys Films, lan Ken Wales.

*Amazing Grace* kasil ngempalaken arta $4 yuta, jumbuh ingkang kacathet déning box office nalika panggiyaran dinten Setu dalu, surya 23 dumugi 25 Fèbruari 2007, lan ngancik wonten urutan kaping sedasa, filem kanthi kasil paling inggil, nglangkungi filem *The Astronaut Farmer* lan *The Number 23*. Filem punika, ing Amérikah Sarékat kasil ngempalaken arta $21,250,683 dumugi surya 14 Juni 2007. Wondéné gunggung kasilipun sadonya 32,050,774 dumugi surya 26 Agustus 2007. Semanten ugi Metacritic ingkang maringi biji 65 saking 100, dhedhasar pratélanipun 29 juru kritik, mratandhani bilih filem punika dipunremeni.

## Bebungah 
* Christopher Award 2008
* Best Spiritual Film 2008 ing Beliefnet Film Awards
* Nominated for Best Screenplay ing Evening Standard British Film Awards
* Humanitas Prize kategori Film Paling Sae

## Musik 
* *Amazing Grace*
* *Amazing Grace*

## Ugi pirsani 
* List of films featuring slavery

## Rujukan 
## Pranala njawi 
* 
* 
* 
* 
* 
*
Kèju krim

**Kèju Krim** iku salah sawiji jinis kèju sing digawé saka susu lan krim uga rasané alus lan kapes. Penstabil kaya ta carob bean gum lan karagenan racaké ditambahaké ing sajeroning produksi.

Badan Pengawas Obat Lan Panganan Amérika  nyatakaké yèn kèju krim iku kudu nduwé lemak susu paling ora 33% lan nyemlèk ora nganti 55%, uga kisaran pHné antara 4,4 nganti 4,9. Nanging takeran iku bisa béda-béda ing nagara liyané lan bisa waé takeran lemaké luwih dhuwur siji karo liyané..

Kèju krim ora kadèk dituwani lan artiné dikonsumsi langsung isih seger, dadi jinis iki béda karo jinis kèju alus liyané kaya ta Kèju Brie lan Kèju Neufchâtel. Jenis iki kurang luwih padha saka segi tèkstur, rasa lan cara prodhuksiné karo  Kèju Boursin lan Kèju Mascarpone.

## Mula buka
### Eropah
Jinis kèju krim paling ndhisik ana ing Inggris ing taun 1583 Resèpé banjur ditulis taun 1754, mligané saka Lincolnshire lan  tunggarané Inggris.

### Amérikah Sarékat
Resèp kèju krim pramila tinemu ing buku-buku masak lan layang kabar Amérika awit tengah abad 18. Ing taun 1820an, ternak susu saubengé Philadelphia lan  New York wis misuwur amarga mrodhuksi tuladha kèju krim sing paling apik. Kèju krim racaké diprodhuksi omahan, dadiné cacah prodhuksi cilik.

## Rujukan
Into the White

***Into the White*** (ugi misuwur kanthi sesirah ***Comrade***, ***Lost in the Snow*** dan ***Cross of Honour*** ing Inggris) inggih punika filem saking Nurwègen ingkang kadamel taun 2012. Filem punika dipunsutradarani Petter Naess, dhedhasar skénario anggitanipun Ole Meldgaard, Dave Mango, lan Petter Naess piyambak, nyariyosaken babagan lelakon pagesangan sajatosipun  ing Nurwègen samangsa Perang Donya II. Wondéné para juru paraga ingkang kadhapuk ing filem punika antawisipun David Kross, Stig Henrik Hoff, Florian Lukas, Rupert Grint, lan Lachlan Nieboer.

## Ingkang maragani 
* Stig Henrik Hoff-Karl-Heinz Strunk
* David Kross-Josef Auchtor
* Florian Lukas-Horst Schopis
* Lachlan Nieboer-Kapten. Charles P. Davenport
* Rupert Grint-Gunner Robert Smith
* Kim Haugen-Bjørn Gustavsen
* Knut Joner-Harald Gustavsen
* Morten Faldaas-Terje
* Sondre Krogtoft Larsen-Kjell

## Latar wingking 
*Into the White* pikantuk pangurmatan ingkang dipun-giyaraken ing pahargyan The Filmfest Oslo wulan Maret 2012, lajeng dipunbabar kanggé sagung pamirsa ing Nurwègen kanthi kasil ngempalaken arta $636,469. Ing Amérikah Sarékat, filem punika kababar winatesan. Pamanggih para pamirsa lan juru kritik dhumateng filem punika cekap warni-warni. Rotten Tomatoes nglaporaken bilih 50% pamirsa sami remen dhumateng filem punika. Dumugi surya 12 Oktober 2014, filem punika dipuntampi kanthi saé, kanthi biji 7.1 saking 10 kados ingkang dipuncathet déning IMDB. Årets lyddesign, Nikolai Linck, lan Andreas Kongsgaard mlebet nominasi wonten pahargyan adon-adon Amanda Award lumantar kategori Pranata Suwanten Filem Paling Se. *Into the White* ugi dipunbabar lumantar format DVD lan Blu-ray surya 28 Agustus 2012 ing Nurwègen.

## Rujukan  
* Partridge, Major R.T., DSO, RM. *Operation Skua*. Ilchester, Somerset, UK: Society of the Friends of the Fleet Air Arm Museum, RNAS Yeovilton, 1983. ISBN 0-902633-86-4.

## Pranala njawi 
*
My One and Only (filem)

***My One and Only*** inggih punika filem sandhiwara komedi saking Amérikah Sarékat ingkang kadamel taun 2009. Filem punika dipunsutradarani Richard Loncraine, dhedhasar skénario anggitanipun Charlie Petes, dipunangkat saking cariyos babagan George Hamilton's ing wiwitan pagesanganipun sesarengan kang ibu lan mbakyunipun, kanthi nyuguhaken carita alit ingkang dipunngendikakaken dhumateng sutradara Robert Kosberg lan Merv Griffin. Kosberg maringaken pamikiranipun saking lelakon sajatos punika dhumateng panganggit skénario Charlie Peters, lajeng Merv Griffin nyusun proyèk punika dhedhasar skénario, dumugi sédanipun, taun 2007. Merv Griffin dados juru damel filem punika sesarengan Robert Kosberg. Filem punika dipunbabar kanggé sagung pamirsa Amérikah Sarékat surya 21 Agustus 2009, lan ing Walanda kababar ing surya 10 Sèptèmber 2009.

## Ingkang maragani 
* Renée Zellweger-Anne Deveraux
* Kevin Bacon-Danny Deveraux
* Mark Rendall-Robbie
* Robin Weigert-Hope
* David Koechner-Bill Massey

## Latar wingking 
Pamundhutan gambar filem punika kacakaken wonten tlatah Baltimore wiwit ing surya 9 Juni 2008. Sapérangan panggènan ingkang dipunagem antawisipun sekolah Institute of Notre Dame.

*My One and Only* dipunbabar ing surya 21 Agustus 2009, ing New York City, New York, dan Los Angeles, California. Ing 4 Sèptèmber 2009 pambabaranipun kalajengaken ing 20 panggènan sanèsipun sajawinipun Amérikah Sarékat. Filem punika ugi dipunbabar ing Walanda, surya 10 Sèptèmber 2009.

Rotten Tomatoes nglaporaken bilih filem punika nglenggahi urutan lan paremenan ing angka 68% dhedhasar pratélanipun 71 juru kritik.

## Rujukan 
## Pranala njawi 
* 
*
Sejarah Wayang

**Sajarah Wayang** nganti sepréné dèrèng wonten ingkang saged mathèkaké kapan wayang wiwit wonten ing Indonésia. Nanging yèn mirsani Prasasti lan tinggalan jaman kapungkur, wayang kinten-kinten sampun wonten sadèrèngipun agama Hindhu mlebet. Rikala samanten lakon wayang dèrèng nganggé cariyos-cariyos ingkang dipunpundhut saking India. Pagelaran punika dipunanggé sarana nyembah marang roh leluhur.

Sawetara anggitan sastra jaman Mataram énggal kathah ingkang nyerat prakawis **sajarah wayang**. Nanging, para ahli sajarah boten sarujuk marang menapa ingkang dipunserat wonten mriku amargi boten cocog marang cathetan lan tinggalan sajarah ingkang sampun wonten. Prasasti paling kina wonten ing abad kaping IV Masèhi. Prasasti ngandhut ukara *mawayang* kanggé pagelaran pahargyan sima utawi bumi perdhikan. Katrangan ingkang langkung trewaca ing prasasti Balitung, udakara 907 Masèhi. wonten ngriku dipunserat *si galigi mawayang bwat Hyang macarita bimma ya kumara*. Tegesipun kinten-kinten: "Si Galigi ndhalang kanggé Hyang kanthi lakon Bimma Sang Kumara".

## Cathetan suku